CELEX: C2005/132/11
Language: hu
Date: 2005-05-28 00:00:00
Title: A Bíróság ítélete (második tanács) 2005. április 14. a C-157/03. sz. az Európai Közösségek Bizottsága kontra Spanyol Királyság ügyben (Tagállami kötelezettségszegés – A 68/360/EGK, a 73/148/EGK, a 90/365/EGK és a 64/221/EGK irányelv – Tartózkodási jog – Tartózkodási engedély – Harmadik ország állampolgára, közösségi polgár családtagja – Tartózkodási engedély kiállításának határideje)

28.5.2005   
            
            
               HU
            
            
               Az Európai Unió Hivatalos Lapja
            
            
               C 132/6
            
         
      A BÍRÓSÁG ÍTÉLETE
   
   (második tanács)
   2005. április 14.
   a C-157/03. sz. az Európai Közösségek Bizottsága kontra Spanyol Királyság ügyben (1)
   
   (Tagállami kötelezettségszegés - A 68/360/EGK, a 73/148/EGK, a 90/365/EGK és a 64/221/EGK irányelv - Tartózkodási jog - Tartózkodási engedély - Harmadik ország állampolgára, közösségi polgár családtagja - Tartózkodási engedély kiállításának határideje)
   (2005/C 132/11)
   Az eljárás nyelve: spanyol
   A C-157/03. sz. az Európai Közösségek Bizottsága (meghatalmazott: C. O'Reilly és L. Escobar Guerrero) kontra Spanyol Királyság (meghatalmazott: N. Díaz Abad) ügyben, az EK 226. cikk alapján kötelezettségszegés megállapítása iránt 2003. április 7-én benyújtott kereset tárgyában, a Bíróság (második tanács), tagjai: C. W. A. Timmermans tanácselnök, C. Gulmann, J. Makarczyk (előadó), P. Kūris és J. Klučka bírák, főtanácsnok: C. Stix-Hackl, hivatalvezető: R. Grass, 2005. április 14-én meghozta ítéletét, amelynek rendelkező része a következő:
   
               1)
            
            
               
                           —
                        
                        
                           A Bíróság megállapítja, hogy mivel nem ültette át megfelelően belső jogrendjébe a tagállami munkavállalók és családtagjaik Közösségen belüli mozgására és tartózkodására vonatkozó korlátozások eltörléséről szóló, 1968. október 15-i 68/360/EGK tanácsi irányelvet, a letelepedés és a szolgáltatásnyújtás területén a tagállamok állampolgárainak Közösségen belüli mozgására és tartózkodására vonatkozó korlátozások eltörléséről szóló, 1973. május 21-i 73/148/EGK tanácsi irányelvet és a kereső tevékenységük folytatásával felhagyó munkavállalók és önálló vállalkozók tartózkodási jogáról szóló, 1990. június 28-i 90/365/EGK tanácsi irányelvet, különösen azzal, hogy a szabad mozgáshoz való jogát gyakorló közösségi polgár harmadik ország állampolgárságával rendelkező családtagja számára a tartózkodási engedély kiadásához tartózkodási vízum megszerzésének kötelezettségét írta elő, és
                        
                     
                           —
                        
                        
                           mivel nem adta meg a tartózkodási engedélyt a lehető legrövidebb időn belül, de legfeljebb az említett engedély iránti kérelem benyújtásától számított hat hónap alatt, megsértve ezzel a külföldiek mozgására és tartózkodására vonatkozó, a közérdek, közbiztonság vagy közegészség által indokolt különleges intézkedések összehangolásáról szóló, 1964. február 25-i 64/221/EGK tanácsi irányelv rendelkezéseit,
                        
                     a Spanyol Királyság nem teljesítette az említett irányelvekből eredő kötelezettségeit.
            
         
               2)
            
            
               A Bíróság kötelezi a Spanyol Királyságot a költségek viselésére.
            
         
      (1)  HL C 135., 2003.6.7.